ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

**ΔΗΜΟΣ ΚΕΡΑΤΣΙΝΙΟΥ- ΔΡΑΠΕΤΣΩΝΑΣ**

Δ/ΝΣΗ ΚΟΙΝ. ΠΡΟΣΤΑΣΙΑΣ & ΚΟΙΝ. ΑΛΛΗΛΕΓΓΥΗΣ

ΤΜΗΜΑ ΚΟΙΝΩΝΙΚΗΣ ΠΟΛΙΤΙΚΗΣ &

ΠΡΟΑΓΩΓΗΣ ΤΗΣ ΔΗΜΟΣΙΑΣ ΥΓΕΙΑΣ

ΤΑΧ.ΔΙΕΥΘΥΝΣΗ: Μ.ΑΣΙΑΣ 143

ΤΗΛ: 210 4006658 - ΕΣΩΤ:132

ΠΛΗΡ.: ΑΙΚ. ΚΟΛΙΟΠΟΥΛΟΥ

 **ΠΡΟΣ**

 **Σχολικές Μονάδες Α/θμιας & Β/θμιας εκπαίδευσης**

 **Δήμου Κερατσινίου -Δραπετσώνας**

 **ΥΠΟΨΗ: 1. Δ/ντων σχολικών μονάδων**

 **2. Συλλόγων γονέων και κηδεμόνων**

**Θέμα: *«Πρόσκληση συμμετοχής σε ολιστική δράση πρόληψης για παιδιά -γονείς- εκπαιδευτικούς & σε δράση εθελοντικής αιμοδοσίας σε συνεργασία με «Το Χαμόγελο του Παιδιού» και το Αττικό νοσοκομείο»***

Ο Δήμος Κερατσινίου-Δραπετσώνας και «Το Χαμόγελο του Παιδιού», αναγνωρίζοντας τον καθοριστικό ρόλο της πρόληψης σε κρίσιμους τομείς που αφορούν στη ζωή και τα δικαιώματα των παιδιών, συνδιοργανώνουν και υλοποιούν δωρεάν **Δράσεις Ολιστικής Πρόληψης, 3 έως και 7 Απριλίου 2023** και ώρες **09:00 έως 19:30**, στην **Πλατεία Κύπρου στο Κερατσίνι**. Στο πλαίσιο της αγαστής συνεργασίας τους, ο Δήμος Κερατσινίου-Δραπετσώνας και «Το Χαμόγελο του Παιδιού» φροντίζουν για τα παιδιά μικρότερης και μεγαλύτερης ηλικίας, καθώς και για τους πολίτες του Δήμου, υλοποιώντας τις παρακάτω δράσεις με τη συμβολή του εξειδικευμένου προσωπικού του οργανισμού «Το Χαμόγελο του Παιδιού» και τη διάθεση του σύγχρονου υλικοτεχνικού εξοπλισμού που διαθέτει.

Συγκεκριμένα θα πραγματοποιηθούν:

1. **Δράσεις Εκπαίδευσης και Επιμόρφωσης για παιδιά, γονείς και εκπαιδευτικούς στον «ΟΔΥΣΣΕΑ», το 1ο Κινητό Εργαστήριο Ενημέρωσης, Εκπαίδευσης & Τεχνολογίας.** Οι δράσεις εκπαίδευσης υλοποιούνται από «Το Χαμόγελο του Παιδιού» στο πλαίσιο Συμφώνου Συνεργασίας με το Υπουργείο Παιδείας και Θρησκευμάτων από το 2009 και το εκπαιδευτικό υλικό είναι επιστημονικά εγκεκριμένο από το Ινστιτούτο

Εκπαιδευτικής Πολιτικής. Οι δράσεις διαμορφώνονται ειδικά και προσκαλούν για συμμετοχή σχολικές ομάδες όλων των βαθμίδων *(πρωινά)*, Συλλόγους Γονέων/Κηδεμόνων και Εκπαιδευτικούς *(απογεύματα)*. Το περιεχόμενο των δράσεων αφορά θέματα που αφορούν άμεσα τα παιδιά, για την καθημερινότητά τους αλλά και το μέλλον τους, όπως είναι η ασφαλής πλοήγηση στο διαδίκτυο, η ενδοσχολική βία και ο σχολικός εκφοβισμός, ο εκφοβισμός μέσω του διαδικτύου, η ενδοοικογενειακή βία, η σεξουαλική βία και η παρενόχληση, οι εξαφανίσεις κ.ά.

1. **Οδοντιατρικές εξετάσεις για παιδιά στο Κινητό Πολυϊατρείο «ΑΣΚΛΗΠΙΟΣ».** Η Δράση Προληπτικής Οδοντιατρικής λειτουργεί υπό την Αιγίδα του Υπουργείου Παιδείας και Θρησκευμάτων και του Υπουργείου Υγείας, βάσει μνημονίων συνεργασίας που έχει υπογράψει « Το χαμόγελο του Παιδιού» με τα ως άνω υπουργεία. Το Κινητό Πολυϊατρείο «ΑΣΚΛΗΠΙΟΣ» στελεχώνεται από εθελοντές οδοντιάτρους, καθώς και από νοσηλευτικό ή άλλο προσωπικό του Οργανισμού «Το Χαμόγελο του Παιδιού». Σε προληπτικό ιατρικό/οδοντιατρικό έλεγχο υποβάλλονται μόνο τα παιδιά που έχουν μαζί τους υπογεγραμμένο σχετικό έντυπο συγκατάθεσης από τους γονείς/ κηδεμόνες/ εκπαιδευτικούς. Στα παιδιά που υποβάλλονται σε προληπτικό οδοντιατρικό έλεγχο, παραδίδεται ατομικό δελτίο προληπτικού ελέγχου, προκειμένου οι γονείς/κηδεμόνες τους να λάβουν γνώση και οδηγίες για την αντιμετώπιση τυχόν προβλημάτων. Το Χαμόγελο του Παιδιού, για λόγους προστασίας των προσωπικών δεδομένων των παιδιών θα τηρεί μόνο δελτίο με τα αποτελέσματα του προληπτικού ελέγχου, χωρίς τα προσωπικά δεδομένα των παιδιών και μόνο για στατιστικούς λόγους.
2. **Δράση Εθελοντικής Αιμοδοσίας σε συνεργασία με το Π.Γ.Ν. «Αττικόν» και με τον Σύλλογο Εργαζομένων του Δήμου Κερατσινίου – Δραπετσώνας καθώς και με την υποστήριξη του Εθνικού Κέντρου Αιμοδοσίας (Ε.ΚΕ.Α.). Η Αιμοδοσία θα πραγματοποιηθεί την Τετάρτη 5 Απριλίου και την Πέμπτη 6 Απριλίου στην κινητή Μονάδα Οδυσσέας που θα βρίσκεται στην**  **Πλατεία Κύπρου στο Κερατσίνι.**

***Οι δράσεις προσφέρονται χωρίς κόστος συμμετοχής για τους/ις συμμετέχοντες/ουσες, όπως άλλωστε συμβαίνει με όλες τις υπηρεσίες και δράσεις που διοργανώνει και υλοποιεί ο Δήμος Κερατσινίου -Δραπετσώνας***

***και ο Οργανισμός «Το Χαμόγελο του Παιδιού».***

**Παρακάτω θα βρείτε το αναλυτικό ωρολόγιο Πρόγραμμα αλλά και τις διαθέσιμες θεματικές των εκπαιδεύσεων, ενημερώσεων και επιμορφώσεων για μικρούς και μεγάλους που θα υλοποιηθούν στον «ΟΔΥΣΣΕΑ» κατά την παραμονή του στον Δήμο Κερατσινίου-Δραπετσώνας:**

 **Ωρολόγιο Πρόγραμμα Δράσεων Εκπαίδευσης και Επιμόρφωσης:**

|  |  |  |
| --- | --- | --- |
| **ΕΚΠΑΙΔΕΥΤΙΚΕΣ ΔΡΑΣΕΙΣ ΓΙΑ ΜΑΘΗΤΕΣ & ΜΑΘΗΤΡΙΕΣ** | **ΕΠΙΜΟΡΦΩΤΙΚΕΣ ΔΡΑΣΕΙΣ ΓΙΑ ΓΟΝΕΙΣ/ΚΗΔΕΜΟΝΕΣ Ή ΓΙΑ ΕΚΠΑΙΔΕΥΤΙΚΟΥΣ** | **ΑΙΜΟΔΟΣΙΑ** |
| **Δευτέρα 3, Τρίτη 4** **& Παρασκευή 7/4:*** 9 π.μ. – 10.30 π.μ.:

35 παιδιά* 10.45 π.μ. – 12:15 μ.μ.: 35 παιδιά
* 12.30 μ.μ. – 13.45 μ.μ.: 35 παιδιά

**Υποσύνολο παιδιών/ημέρα:****105 παιδιά****Σύνολο παιδιών για τις** **3 ημέρες: 315 παιδιά** | **Δευτέρα 3, Τρίτη 4 & Πέμπτη 6/4:*** 5.30 μ.μ. – 7.30 μ.μ.:

35 ενήλικες **Υποσύνολο ενηλίκων: 35 ενήλικες****Σύνολο ενηλίκων για τις 3 ημέρες:** **105 ενήλικες** | **Τετάρτη 5 & Πέμπτη 6/4*** 9.00πμ-14.00 μμ
 |

**Διαθέσιμες θεματικές ενότητες ανά ομάδα-στόχο:**

**Για μαθητές/τριες:**

1. **Εκπαιδευτικό Πρόγραμμα P.r.E.P.EI. (κυρίως για παιδιά από Γ’ Δημοτικού έως Γ’ Γυμνασίου)**, ένα εκπαιδευτικό πρόγραμμα που χρησιμοποιεί με μοντέρνο τρόπο τις φιγούρες του Καραγκιόζη και στοχεύει στην αντιμετώπιση της πρόωρης σχολικής εγκατάλειψης και του κοινωνικού αποκλεισμού εξαιτίας της βίωσης σχολικού εκφοβισμού.
2. **Εκπαιδευτικό Πρόγραμμα Real Life Stories (κυρίως για παιδιά από Δ’ Δημοτικού έως Γ’ Λυκείου)**, εκπαιδευτικό πρόγραμμα που βασίζεται στο μοντέλο και στις αρχές της «Βιβλιοθεραπείας» και μπορεί να δομηθεί στις εξής επιμέρους θεματικές ενότητες:
	* Βία κατά των παιδιών
	* Ενδοσχολική Βία και Εκφοβισμός
	* Εκφοβισμός μέσω ηλεκτρονικών μέσων
	* Κακοποίηση/Παρενόχληση
3. **Εκπαιδευτικό Πρόγραμμα «Πίσω από την οθόνη» (κυρίως για μαθητές/ριες από Α’ Γυμνασίου έως Γ’ Λυκείου)**, εκπαιδευτικό πρόγραμμα για την Ασφαλή Πλοήγηση στο Διαδίκτυο που βασίζεται στην θεωρία του παιδαγωγικού κονστρουκτιβισμού και στο μοντέλο ανάπτυξης Δεξιοτήτων Ζωής (life Skills) με έμφαση στην καλλιέργεια της ενσυναίσθησης των παιδιών.

**Για εκπαιδευτικούς τα εξής προγράμματα επιμορφώσεων/σεμιναρίων:**

* + - 1. **Επιμόρφωση των εκπαιδευτικών Α/θμιας στο πρόγραμμα με τίτλο «Το Παπάκι Πάει…»**, ένα πρόγραμμα αγωγής υγείας με στόχο τα παιδιά να έχουν αυξημένη επίγνωση των κινδύνων και να είναι σε ετοιμότητα. Η ομάδα-στόχος της παρέμβασης, στην οποία εκπαιδεύονται οι εκπαιδευτικοί, είναι κυρίως τα παιδιά ηλικίας 4-8 ετών, δηλαδή τα παιδιά νηπιακής ηλικίας και πρώτων τάξεων του Δημοτικού.
			2. **Επιμόρφωση των εκπαιδευτικών Α/θμιας και Β/θμιας στο πρόγραμμα με τίτλο «P.r.E.P.EI.»**, ένα εκπαιδευτικό πρόγραμμα που χρησιμοποιεί με μοντέρνο τρόπο τις φιγούρες του Καραγκιόζη και στοχεύει στην αντιμετώπιση της πρόωρης σχολικής εγκατάλειψης και του κοινωνικού αποκλεισμού εξαιτίας της βίωσης σχολικού εκφοβισμού.
			3. **Επιμόρφωση των εκπαιδευτικών Β/θμιας στο πρόγραμμα με τίτλο «Ημερολόγια Εκφοβισμού»**, ένα προγραμμα που βασίζεται στο ντοκιμαντέρ «Ημερολόγια Εκφοβισμού» ή “Bullying Diaries” και περιγράφει ιστορίες αγοριών και κοριτσιών, που μιλούν ανοιχτά για τον εκφοβισμό ή το bullying (σχολικό, ρατσιστικό) που έχουν βιώσει στο σχολείο ή στη γειτονιά, είτε ως θύματα είτε ως δράστες, ενώ εξίδου ανοιχτά μιλούν και οι εκπαιδευτικοί για την εμπειρία τους. Στόχος του προγράμματος, να αναγνωριστεί δημόσια ο εκφοβισμός και να εντοπιστούν οι βασικές του αιτίες ώστε το φαινόμενο αυτό να εκλείψει.
			4. **Επιμορφώσεις των εκπαιδευτικών Α/θμιας και Β/θμιας με ποικίλη θεματολογία,** η οποία προκύπτει κατόπιν συνεννόησης με τους ενδιαφερόμενους. Η θεματολογία μπορεί να αφορά: Ασφάλεια στο Διαδίκτυο/Πίσω από την Οθόνη, Κακοποίηση, Σεξουαλική Κακοποίηση και Πρόληψη, Οικογενειακή Βία & Παραμέληση, Ανθρώπινα Δικαιώματα, Δικαιώματα των Παιδιών, Εξαφανίσεις, Παιδική Προστασία.

**Για γονείς και κηδεμόνες όλων των βαθμίδων εκπαίδευσης εργαστήρια με ποικίλη θεματολογία, η οποία προκύπτει κατόπιν συνεννόησης με τους ενδιαφερόμενους Συλλόγους Γονέων/Κηδεμόνων. Η θεματολογία μπορεί να αφορά:**

|  |  |
| --- | --- |
| * Ασφάλεια στο διαδίκτυο
* Κακοποίηση
* Σεξουαλική κακοποίηση και πρόληψη
* Οικογενειακή βία & παραμέληση
* Ενδοσχολική βία & εκφοβισμός
* Εθελοντισμός
 | * Ανθρώπινα δικαιώματα
* Δικαιώματα των παιδιών
* Εξαφανίσεις
* Παιδική προστασία
* Εργαστήρια ψυχοεκπαίδευσης
 |

**Δηλώσεις συμμετοχής στις δράσεις εκπαίδευσης-επιμόρφωσης**

**Για πληροφορίες και τον προγραμματισμό ομαδικών ή ατομικών επισκέψεων μπορείτε να** **επικοινωνείτε με το Κέντρο Κοινότητας στην ηλεκτρονική διεύθυνση** kkoinotitas@keratsini.gr ή τηλεφωνικά στο **2104317522 Ντέκοβα Αποστολία Ψυχολόγος** και **Τραμουντανή Μαντώ Κοινωνική Λειτουργός.**

**Δηλώσεις συμμετοχής στις οδοντιατρικές εξετάσεις για παιδιά**

**Για πληροφορίες και τον προγραμματισμό ομαδικών ή ατομικών επισκέψεων μπορείτε να επικοινωνείτε με το Κέντρο Κοινότητας στην ηλεκτρονική διεύθυνση** kkoinotitas@keratsini.gr ή τηλεφωνικά στο **2104317522 Ντέκοβα Αποστολία Ψυχολόγος και Τραμουντανή Μαντώ Κοινωνική Λειτουργός.**

Σε προληπτικό οδοντιατρικό έλεγχο υποβάλλονται μόνο τα παιδιά που έχουν μαζί τους υπογεγραμμένο σχετικό έντυπο συγκατάθεσης από τους γονείς/ κηδεμόνες/ εκπαιδευτικούς.

**Δηλώσεις συμμετοχής στην δράση ΕΘΕΛΟΝΤΙΚΗΣ ΑΙΜΟΔΟΣΙΑΣ**

***(Τετάρτη 5 & Πέμπτη 6 Απριλίου 2023 από 09:00 έως 14:00)***

Επιπρόσθετα σας καλούμε να συμμετέχετε στη δράση Εθελοντικής Αιμοδοσίας που συνδιοργανώνουν ο Σύλλογος Εργαζομένων του Δήμου Κερατσινίου – Δραπετσώνας και «Το Χαμόγελο του Παιδιού», με την υποστήριξη του του Γενικού Νοσοκομείου «ΑΤΤΙΚΟΝ» **στις 5 και 6 Απριλίου 2023 (09:00 – 14:00)** Η δράση εθελοντικής αιμοδοσίας θα υλοποιηθεί επίσης στον «ΟΔΥΣΣΕΑ», στην πλατεία Κύπρου, ο οποίος θα είναι διαμορφωμένος κατάλληλα για την ασφαλή και επιτυχή υλοποίησή της.

**Για πληροφορίες και τον προγραμματισμό ομαδικών ή ατομικών επισκέψεων μπορείτε να επικοινωνείτε με την επισκέπτρια υγείας κ. Μικελοπούλου Παναγιώτα, στην ηλεκτρονική διεύθυνση** pmikelopoulou@keratsini.gr ή τηλεφωνικά στο **210 4615337**.

 **Η αντιδήμαρχος κοινωνικών δομών**

 **Στέλλα Μιχάλογλου**